ตั้งข้อหาอดีตซีไอเอขายความลับให้จีน
กระทรวงยุติธรรมสหรัฐฯ เผยว่า นายอเล็กซานเดอร์ ยุก ชิง หม่า ชาวอเมริกันโดยสัญชาติวัย 67 ปี อดีตเจ้าหน้าที่สำนักข่าวกรองกลาง(ซีไอเอ) กับสำนักงานสอบสวนกลาง (เอฟบีไอ) ถูกศาลกลางในรัฐฮาวาย เมื่อ 17 ส.ค. ตั้งข้อกล่าวหาเป็นสายลับให้กับจีน โดยวางแผนร่วมกับญาติอีกคนที่ทำงานในซีไอเอด้วย แต่ไม่ถูกตั้งข้อหาเพราะวัย 85 ปี และมีปัญหาเกี่ยวกับการรับรู้ข่าวระบุ นายหม่าทำงานให้กับซีไอเอตั้งแต่ปี 2525 ถึงปี 2532 และเข้าทำงานที่เอฟบีไอในปี 2547 ส่วนญาติทำงานในที่เดียวกันตั้งแต่ปี 2510 ถึงปี 2526 ซึ่งในสำนวนคดีสั่งฟ้องของพนักงานสอบสวนของเอฟบีไอระบุว่า อย่างน้อยช่วงต้นปี 2544 ทั้งคู่ได้มอบข้อมูลที่เป็นข่าวลับรวมถึงเปิดเผยตัวตนของแหล่งข่าวสหรัฐฯในจีนให้กับตัวแทนของกระทรวงความมั่นคงแห่งรัฐจีน (เอ็มเอสเอส) พร้อมกันนั้นเอฟบีไอยังมีหลักฐานทั้งการบันทึกเสียงและเทปวิดีโอที่ทั้งคู่ประชุมกับตัวแทนเอ็มเอสเอสที่ฮ่องกงเมื่อเดือน มี.ค.ปี 2544 ซึ่งในคลิปวิดีโอเห็นทั้งคู่รับเงิน 50000 เหรียญสหรัฐฯ หรือกว่า 15.5 ล้านบาทด้วย ทั้งนี้ เมื่อเดือน พ.ย.ปีกลาย นายเจอร์รี ชุน ลี ซึ่งเคยทำงานให้กับซีไอเอถูกตัดสินโทษจำคุก 19 ปี ข้อหานำข้อมูลความลับสหรัฐฯให้กับหน่วยข่าวกรองของจีน.
นายอเล็กซานเดอร์ ยุก ชิง หม่า ชาวอเมริกันโดยสัญชาติวัย 67 ปี อดีตเจ้าหน้าที่สำนักข่าวกรองกลาง (ซีไอเอ) กับสำนักงานสอบสวนกลาง (เอฟบีไอ)
ขายความลับ,อดีตซีไอเอ,ซีไอเอ,เอฟบีไอ,ขายความลับให้จีน,อเล็กซานเดอร์ ยุก ชิง หม่า,ข่าววันนี้,ข่าวทั่วไป